Publication: Magyar Közlöny
Issue: MK-2010-53 (Year: 2010, Number: 53)
Era: contemporary
Section: 1. melléklet a 116/2010. (IV. 15.) Korm. rendelethez
Paragraph Index: 109

2. A VET Vhr. 1. számú melléklet 9. § (4) bekezdése helyébe a következõ rendelkezés lép: „(4) Az elszámolási idõszak idõtartamában, valamint a számlázási idõszakban a felek a villamosenergia-vásárlási szerzõdésben állapodnak meg. Erre vonatkozó eltérõ megállapodás hiányában az elszámolási idõszak a leolvasási idõszakkal egyezik meg. Ha az elszámolási, illetve a leolvasási idõszak idõtartama az egy hónapot meghaladja, akkor az egyetemes szolgáltató – ha a felek eltérõen nem állapodtak meg – az elszámolási idõszak hónapjainak számánál eggyel kevesebb számú részszámlát jogosult kibocsátani. Az egyetemes szolgáltató az elszámolási idõszak utolsó napjára köteles elszámoló számlát kibocsátani és a felhasználóval az elszámolási idõszakra vonatkozóan teljeskörûen elszámolni.”

Source: https://magyarkozlony.hu/hivatalos-lapok/d2943e05d8195d3641649f07f98e35aa5cd8614a/dokumentumok/959ec8dd4e7fcfac0d75140832630dedbcc3f85b/letoltes